מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס ליצירת התוכן.   
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחה "חיים חדשים", מס' 169**

**ברית מילה ובר מצווה**

**מטרות:**

* להראות שכל העקרונות לבניית חברת מופת נמצאים אצלנו בשורשים
* לקשור בין התרבות היהודית המפוארת בעלת השורשים העמוקים, לבין החזון העתידי "משפחה אחת". (עתיד חדש המבוסס על הקשר והחיבור לשורש העתיק של נשמת ישראל).
* מתן תוקף רלוונטי ועכשווי לטקסים, סמלים, מנהגים וחגים, להבין שמטרתם ללמד אותנו כיצד להתחבר נכון בינינו, "יהדות מחברת".
* ליצור תוכן רגשי, נוגע ללב, בעל משמעות וייחודי לעם ישראל, שיפתח את לב החברה ויעורר את הרוח, את נשמת ישראל. (כתוספת לתוכן האינטגראלי האוניברסאלי).
* לדעת עם איזה כוונה להגיע לטקסים השונים, על מה הוא צריך לחשוב.
* איך כדאי להתכונן לטקס ולתכנן אותו

**זרימת התכנית:**

**ברית מילה:**

* **זהות**
* **טקס חברתי**
* **בחירת שם**

**בר מצווה:**

* **בגרות**
* **עליה לתורה**
* **האירוע**

**המשמעות החברתית של טקסים**

בכל חברה האדם מתנהג על-פי טקסים, ואפשר לומר כי האדם הוא יצור טקסי. מסתבר שעבורנו כבני אדם, זהו צורך בסיסי הקיים בנו מאז ומתמיד, וקשור ברצון שלנו להגיע להסדרים ולהסכמים חברתיים.

טקסים קשורים קשר הדוק למערכת הערכים של החברה ושל התרבות, שבה הם מתקיימים ואותה הם מבטאים. טקסים קובעים נורמות התנהגות ומבטאים השקפת עולם. למשל, טקס ברית המילה (ביהדות - לתינוק, ובאסלאם - לילד או לנער) מבטא את השקפת עולמם של הורי הנימול ושל החברה שהם שייכים אליה, הרואים את עצמם קשורים לאברהם אבינו. הטקס מסמל את המשכיות קיום הברית שבין אברהם לאלוהים. טקסים לא רק מבטאים השקפת עולם וערכים אלא גם משמרים אותם. בעזרת הטקסים נוצרת מסורת של חברה ועם. לדוגמה, לטקסי נישואין כמה תפקידים: מצד אחד - הם אמורים לעזור לחתן ולכלה בקבלת תפקידם החדש ולחזק אותם, ומצד שני - הם באים לעזור לחברה לבטא את ערכיה ולחזק אותה. באמצעות טקסי הנישואין מבטאים המשתתפים בטקסים את הכרתם במוסד הנישואין, ובכך משמרים ערך זה כמקודש לחברה ולתרבות.

<http://www.sarhatekes.co.il/Home/Article/15>

**טקסים - בעבר ובימינו:**

מקורם של הטקסים בתקופות קדומות ביותר בהיסטוריה האנושית, וראשיתם בחברות שבטיות. חברות שבטיות קיימות גם היום ומתקיימות כמו בעבר ביערות, במדבריות, בערבות הקרח או במרחבי הסוואנה. בניגוד לבני-האדם המודרניים, החיים היום על-פי אורח חיים עירוני וקרובים יותר למכוניות ולמכשירים, חייהם של בני החברות השבטיות התנהלו על-פי סדר החיים הביולוגי. סדר זה מתבסס על מחזוריות חייהם של הצמחים ושל בעלי-החיים, כלומר סדר החוזר על עצמו באותו אופן כל פעם מחדש, כמו היום והלילה, עונות השנה, הקציר והזריעה. על-פי אורח חיים זה מתבוננים בני-האדם במחזוריות של צמיחה, התפתחות וקמילה והם חיים את חייהם על-פי אותה מחזוריות המתגלית להם בטבע. גם בימינו חברות כאלו עדיין קיימות בכל רחבי העולם. הן שומרות אלפי שנים על אותם דפוסי חברה ותרבות. מטרת הטקסים בחברות אלו, היא בין היתר ללמד את הפרט את תפקידיו החברתיים, ולשמור על הריתמוס ועל קצב מחזור החיים, המתקיים בחברה.

מסתבר שגם בחברה החילונית של ימינו, לטקסים יש חשיבות. החשיבות נובעת מהמשמעות של טקסים עבור הפרט והחברה, משמעות שהיא אנושית ועל זמנית: פתרון/הסדרה של מצבי משבר במעברי חיים, לימוד של תפקידים חברתיים ושמירת הריתמוס החברתי. אך לעיתים בחברה המודרנית והפוסט-מודרנית אנו נתקלים במשברים או בצרכים שהטקסים המסורתיים הישנים אינם מסוגלים לתת להם מענה, לדוגמא חגיגת הולדתה של בת: ביהדות הסתפקו בהכרזת השם בבית הכנסת, לעומת המושג החדש "בריתה", שהפך לחגיגה שוות ערך לברית המסורתית. כלומר, בחברה בת-זמננו, שנחשבת לכאורה לחברה לא טקסית, הטקסים בעצם לא נעלמו, אלא רק שינו דמות וצורה. הפכו יותר חילוניים, יותר יצירתיים, יותר אישיים וייחודיים. האינדיווידואליות והפלורליזם נכנסו גם לתחום הזה שבהגדרה מסמל את החברתיות האנושית.

לסיכום: תכליתם של טקסים היא חיזוק המכנה המשותף של הקבוצה המתייחסת לאותם טקסים, ע"י העצמת תחושת הערך למשתתפי הטקס. כאשר יוזמי הטקס ומשתתפיו מוצאים בו משמעות וחיבור, אז נוצרת הקהילתיות המשותפת כאשר יוזמיו הופכים באותו המעמד לסמל החזק ביותר של אותה שותפות.

<http://www.sarhatekes.co.il/Home/Article/15>

**רקע**

ברית מילה, או בקיצור ברית, היא [מצווה](http://he.wikipedia.org/wiki/%D7%9E%D7%A6%D7%95%D7%95%D7%94) ב[יהדות](http://he.wikipedia.org/wiki/%D7%99%D7%94%D7%93%D7%95%D7%AA) לפיה חובה [למול](http://he.wikipedia.org/wiki/%D7%9E%D7%99%D7%9C%D7%94_(%D7%A0%D7%99%D7%AA%D7%95%D7%97)) כל [זכר](http://he.wikipedia.org/wiki/%D7%96%D7%9B%D7%A8) [יהודי](http://he.wikipedia.org/wiki/%D7%99%D7%94%D7%95%D7%93%D7%99) ביום השמיני ל[לידתו](http://he.wikipedia.org/wiki/%D7%9C%D7%99%D7%93%D7%94). ברית המילה הינה גם חלק מהותי בתהליך ה[גיור](http://he.wikipedia.org/wiki/%D7%92%D7%99%D7%95%D7%A8) של זכר, לרבות [עבד כנעני](http://he.wikipedia.org/wiki/%D7%A2%D7%91%D7%93_%D7%9B%D7%A0%D7%A2%D7%A0%D7%99). אדם שלא נימול נקרא במקרא ערל ודינו של יהודי שלא נימול במזיד הוא [כרת](http://he.wikipedia.org/wiki/%D7%9B%D7%A8%D7%AA).

נהוג לערוך את הברית ב[טקס](http://he.wikipedia.org/wiki/%D7%98%D7%A7%D7%A1) חגיגי. על פי סקרים, 97% מהגברים היהודים בישראל הינם נימולים‏.

מקור המצווה - האזכור העיקרי למצווה זו מופיע ב[פרשת לך לך](http://he.wikipedia.org/wiki/%D7%A4%D7%A8%D7%A9%D7%AA_%D7%9C%D7%9A_%D7%9C%D7%9A) ב[חומש בראשית](http://he.wikipedia.org/wiki/%D7%97%D7%95%D7%9E%D7%A9_%D7%91%D7%A8%D7%90%D7%A9%D7%99%D7%AA), כאשר אלוהים כורת [ברית](http://he.wikipedia.org/wiki/%D7%91%D7%A8%D7%99%D7%AA_(%D7%9E%D7%A7%D7%A8%D7%90)) עם [אברהם](http://he.wikipedia.org/wiki/%D7%90%D7%91%D7%A8%D7%94%D7%9D). לברית זו שני חלקים, כאשר אלוהים מבטיח לאברהם: ריבוי צאצאים, עמים ומלכים מזרעו, הקמת ברית עד בין אברהם וזרעו לאלוהים, וירושת כל [ארץ כנען](http://he.wikipedia.org/wiki/%D7%90%D7%A8%D7%A5_%D7%9B%D7%A0%D7%A2%D7%9F). אברהם מתחייב בברית זו למול עצמו (אברהם היה אז בן 99) ואת זרעו לדורות, כאות לקיום הברית. עניין נוסף שצורף לברית זו הוא שינוי שמם המקורי של אברם ושרי לאברהם ושרה.  
החייבים במצווה - על פי ה[הלכה](http://he.wikipedia.org/wiki/%D7%94%D7%9C%D7%9B%D7%94), חובה למול כל יהודי זכר. במידה שאין סכנה המצדיקה את דחיית הברית, יש למול את התינוק ביום השמיני לחייו, אפילו ב[שבת](http://he.wikipedia.org/wiki/%D7%A9%D7%91%D7%AA) וב[יום הכיפורים](http://he.wikipedia.org/wiki/%D7%99%D7%95%D7%9D_%D7%94%D7%9B%D7%99%D7%A4%D7%95%D7%A8%D7%99%D7%9D). המילה מוטלת כחובה דתית גם על כל מתגייר, מכיוון שאין גיור ללא מילה. אך יהודי מלידה, נחשב ככזה אף אם לא נימול.

עם ישראל, בכל התפוצות ולאורך הדורות, המשיך לקיים מצווה זו ולמוּל את בניו. ברית המילה הפכה אפוא לביטוי מרכזי של הקשר בין עם ישראל לבין אלוהיו. בתקופת החשמונאים (המאה ה-2 לפני הספירה) הפכה ברית המילה לסמל לייחודו של עם ישראל מאומות העולם והטקס נקבע כאחד ממרכיביו המרכזיים של תהליך הגיור היהודי. באותה תקופה נקבעה גם מערכת הכללים המאפיינת את הטקס, כולל מתן שם לתינוק במהלכו. מעדויות וממצאים מאותה תקופה אף עולה כי החלו להופיע מוהלים מקצועיים שביצעו את הברית במקומם של אבות התינוקות.

לאורך הדורות ובימי הביניים בפרט נאלצו יהודים להיאבק על זכותם לקיים את מנהג אבותיהם נוכח איסורים וגזירות שלטוניות נגד סמלים מובהקים של העם היהודי ובהם ברית המילה. יהודים רבים נפלו על קידוש השם בשל רצונם להמשיך ולקיים את הברית הקדומה.

<http://he.wikipedia.org/wiki/%D7%91%D7%A8%D7%99%D7%AA_%D7%9E%D7%99%D7%9C%D7%94>

**פתיחה:**

במזל טוב נולד ילד/ה וכל המשפחה מתאספת נרגשת סביב התינוק בטקס שאמור לסמל קבלתו לתוך העם היהודי באופן רשמי. האם חרדה, האב גאה, הסבים והסבתות קורנים מאושר.

לידת ילד זה אירוע חשוב ומשמעותי בחיים שלנו. אירועים משמעותיים אנחנו רוצים שיחקקו בלבנו ושנרגיש שבאמת זה היה משהו מיוחד. משהו שנזכור בצורה חזקה ושגם האורחים יזכרו. ההורים המתרגשים, רגע לפני האירוע, רצו לקחת פסק זמן קצר להבין ולהרגיש את מהות האירוע שלפניהם.

**זהות**

**נראה שזה טקס חשוב לרוב הישראלים (97% מקיימים אותו)**

ללא ספק מצוות ברית המילה היא המצווה שיש עליה את ההסכמה הרחבה ביותר, באשר היא מבטאת יותר מכל את השתייכותנו לעם ישראל

<http://www.yeshiva.org.il/midrash/shiur.asp?id=1942>

בטור שלו ב"ידיעות אחרונות" ב-2005, כתב מאיר שלו: "לא רק על המילה עצמה אפשר לתהות, אלא על ההתלהבות שאנחנו מגלים בשמירתה. ואכן - יש כאן תופעה מוזרה בהחלט. איך קורה שיהודים חילונים, חופשיים - ואני כולל את עצמי ביניהם - כאלה שבועלים נידות, ואוכלים טריפות ביד חזקה ובלסת נטויה, ומתנזרים אף ממצוות יפות וחשובות כמו שמירת השבת, שומרים דווקא על המצווה הזאת - הקשה, האכזרית והפרימיטיבית מכל המצוות. דומה שהדבר חורג מסתם קונסנזוס או משיקולי בריאות, אבל לסוד העניין אין לי תשובה. חידה היא ותהיה לי חידה".

<http://www.haaretz.co.il/magazine/1.1731195>

העולם היהודי נתון באופן עקרוני לשיח פנימי בין דתיים יותר או פחות מזה ללא-דתיים יותר או פחות מזה, אך לא עם לקהילות בעלות זיקות דתיות מחוץ ליהדות. התוצאה היא שהדת ממשיכה למלא תפקיד בעיצוב הזהות היהודית ותפיסת ״ייחוד הקולקטיב״ גם בעידן זה וגם מעבר למעגל המאמינים. מכל הטעמים הללו, מרחב הזהויות היהודיות הוא עדיין מרחב אחד, גם אם הוא נתון לשיסוע בין תת-מרחבים. יהודים רבים מקיימים, מי יותר ומי פחות, מצוות וטקסים ממאגר טקסים גדול. גם היום אפשר להצביע על דפוסים מסוימים מקובלים על הרוב הגדול (מברית המילה ועד ללוויה היהודית)

גם אם דפוסים רבים אחרים נתונים לחילוקי דעות. <http://www.bh.org.il/Data/Uploads/Ben%20Refael.pdf>

**נראה שרבים רואים בברית מילה טקס שבעצם משייך אותם לעם. הם מרגישים בטקס הזה שייכות לשורשים שלהם.**

הטעם החשוב השני שמביא [הרמב"ם](http://he.wikipedia.org/wiki/%D7%94%D7%A8%D7%9E%D7%91%22%D7%9D) הוא הפיכת ברית המילה ל**סמל מאחד** של בני העם היהודי: "שיהיה לאנשי זאת האמונה - ... - אות אחד גשמי שיקבצם".

<http://he.wikipedia.org/wiki/%D7%91%D7%A8%D7%99%D7%AA_%D7%9E%D7%99%D7%9C%D7%94#cite_note-akiva-6>

אבי הבן מברך ברכת "להכניסו בבריתו של אברהם אבינו".

* **מדוע ברית מילה היא דבר שמאחד אותנו כעם? מדוע אני מרגיש שזה משייך את הבן שלי לקבוצה? למשפחת עם ישראל?**
* **מהי הברית שאנחנו כורתים?**

"האב חייב בבנו למולו" (קדושין כ"ט.) מנהג האב למול את בנו- זה משהו ספציפי שהאב היה צריך לעשות- נראה שזה מרמז על איזה קשר מיוחד שנוצר בין האב לבן, משהו שאמור לעבור ממנו אל הבן שלו.

* **מהו הקשר המיוחד, המחוייבות הזו של האב לבן שהוא חייב למול את בנו? מה זה בעצם אומר לנו על הקשר ביניהם? על מה שאב מנחיל לבנו לעתיד?**
* **מה עלינו להרגיש, לחשוב כהורים כאשר אנו עורכים את האירוע?**

**טקס חברתי**

את האירוע מקיימים במשותף- מארג אנשים שיוצרים מערכת- מלבד ההורים בעלי השמחה יש מוהל, יש סנדק, יש אורחים.

* **מה תפקידם של כל אחד מהגורמים?**

המוהל והסנדק- שליחים של האב

מצוות המילה מוטלת על אבי הבן, אך כאשר האב אינו יודע למול – כלומר: במרבית המקרים בימינו –  הוא ממנה את המוהל כשליחו על-פי הכלל ההלכתי: "שלוחו של אדם כמותו"

התואר סנדק משמעו 'שותף' או 'שליח', והוא מכוון לאיש שעל ברכיו מונח התינוק בזמן הברית.

<http://www.britahava.co.il/>

האורחים

יש להשתדל שישתתפו בברית המילה לפחות מניין, דהיינו : עשרה גברים מעל גיל בר מצווה, כדי להעיד עדות גדולה על האב, שהכניס את בנו בבריתו של אברהם אבינו, וכדי להודות לה' בפני עשרה על הולדת הבן ([שו"ע יו"ד רסה, ו](http://www.yeshiva.org.il/responsa/Responsa.aspx?sefer=%F9%E5%EC%E7%EF-%F2%F8%E5%EA-%E9%E5%F8%E4-%E3%F2%E4&perek=%F8%F1%E4&pasuk=%E5)).

* **מדוע חלק מהעניין הוא הזמנת אורחים- חברים וקרובי משפחה? מה תפקידם באירוע?**

השתתפות בשמחות היא מצווה הכלולה בגמילות חסדים- אחת החובות של אדם להיטיב עם הזולת.

* **במידה ואנחנו אורחים בברית- איך עלינו להתייחס- מה כדאי לחשוב, להתכוון? מה עלינו להרגיש להורים? לתינוק?**
* **חלק מהטקס הוא להזמין אורחים ולערוך עבורם סעודה. מה מסמלת השתתפות האורחים בסעודה מבחינת הקשרים הנוצרים בינינו?**

**בחירת שם**

אנשים מתלבטים רבות בעניין בחירת השם לבנם. מרגישים שהוטלה עליהם האחריות והזכות לתת לילד שם- משהו שבעצם יהווה את המהות שלו- איך שאחרים יפנו אליו ויראו אותו.

* **מדוע אנחנו מייחסים חשיבות כה רבה לבחירת שם לתינוק?**
* **מה החשיבות בבחירת השם?**

**בר מצווה**

בר מצווה הוא טקס שנערך ביום ההולדת ה-13 שלהילד. לפי [המסורת היהודית](http://he.wikipedia.org/wiki/%D7%9E%D7%A1%D7%95%D7%A8%D7%AA_(%D7%99%D7%94%D7%93%D7%95%D7%AA)). בר המצווה מציין את המעבר מילדות לבגרות.

טקס בר המצווה נחלק לשלוש, 2 מרכיבים דתים ומרכיב 1 עממי (חילוני)

* טקס [הנחת תפילין](http://he.wikipedia.org/wiki/%D7%94%D7%A0%D7%97%D7%AA_%D7%AA%D7%A4%D7%99%D7%9C%D7%99%D7%9F) המתקיים באמצע השבוע. על פי רוב משולב עם [עלייה לתורה](http://he.wikipedia.org/wiki/%D7%A2%D7%9C%D7%99%D7%99%D7%94_%D7%9C%D7%AA%D7%95%D7%A8%D7%94) ביום שני או יום חמישי או יום אחר באמצע השבוע בו קוראים בתורה (למשל אם חל [ראש חודש](http://he.wikipedia.org/wiki/%D7%A8%D7%90%D7%A9_%D7%97%D7%95%D7%93%D7%A9) או [חנוכה](http://he.wikipedia.org/wiki/%D7%97%D7%A0%D7%95%D7%9B%D7%94) בסמוך למועד הגעת הנער למצוות).
* [עלייה לתורה](http://he.wikipedia.org/wiki/%D7%A2%D7%9C%D7%99%D7%99%D7%94_%D7%9C%D7%AA%D7%95%D7%A8%D7%94) הנערכת ב[שבת](http://he.wikipedia.org/wiki/%D7%A9%D7%91%D7%AA)- שבת חתן.
* וכיום גם נהוג לערוך אירוע רב משתתפים (מסיבה) שאין לו שום הקשר דתי.

(בדרך כלל שני האירועים הדתיים מוקדשים למשפחה קרובה ואילו המסיבה פתוחה לכולם, חברים מהכיתה, חברים של ההורים ומשפחה מורחבת)

<http://he.wikipedia.org/wiki/%D7%91%D7%A8_%D7%9E%D7%A6%D7%95%D7%95%D7%94>

**בגרות**

ב[משנה](http://lib.cet.ac.il/pages/item.asp?item=8013) נאמר: "בן שלוש עשרה למצוות". על סמך זה קובעת ה[הלכה](http://lib.cet.ac.il/pages/item.asp?item=8809) כי בגיל 13 כל ילד הופך ל"בר מצווה", כלומר, בן מצווה ("בר", פירושו בארמית "בן"). בן המצווה נחשב למבוגר החייב בקיום המצוות ויכול לבצע פעולות של המבוגרים, כמו השתתפות ב[מניין](http://lib.cet.ac.il/pages/item.asp?item=14416) ובעלייה לתורה.

התורה מבדילה במרבית המצוות בין "איש" למי שעדיין אינו איש. בכמה מקומות מפרשים חז"ל שאיש פירושו נער החל מהזמן בו [הביא שתי שערות](http://he.wikipedia.org/wiki/%D7%94%D7%91%D7%99%D7%90_%D7%A9%D7%AA%D7%99_%D7%A9%D7%A2%D7%A8%D7%95%D7%AA) והלאה, לפני כן הוא נידון כ[קטן](http://he.wikipedia.org/wiki/%D7%97%D7%A8%D7%A9,_%D7%A9%D7%95%D7%98%D7%94_%D7%95%D7%A7%D7%98%D7%9F) ופטור מכל המצוות. לאחר מכן הוא נחשב "איש" וחייב בכל המצוות, חז"ל מכנים יהודי כזה בשם "גדול"... נער שהגיע לגיל 13 שנה ויום אחד מצטרף ל[מניין](http://he.wikipedia.org/wiki/%D7%9E%D7%A0%D7%99%D7%99%D7%9F), מכיוון שהוא כבר בחזקת "איש".

<http://he.wikipedia.org/wiki/%D7%91%D7%A8_%D7%9E%D7%A6%D7%95%D7%95%D7%94>

* **מה ההבדל בין עולם של ילד, לעולם של מבוגר. מדוע אומרים שהילד מסיים את תקופת הילדות ועוברת לתקופת הבגרות? מה הכוונה? כיצד זה נראה בעולם אינטגרלי?**
* **האם זהו תהליך שרק הילד עובר או כל המשפחה יחד? מהו התהליך שהילד צריך לעבור? ומהו התהליך שהאנשים סביבו צריכים לעבור? האם זהו אותו תהליך שעוברים יחד או כל אחד בתחום שלו? (הורים לחוד, אחים לחוד, משפחה מורחבת, חברים)**
* **איך מסבירים לילד בתור ילד בן 13 כמעט, כיצד עליו להתכונן לרגע זה?**
* **איך מעבירים את הילדים תהליכים שבהם באמת הם ירגישו שהם מסיימים את שלב הילדות והופכים לבוגרים?**
* **תמיד אומרים שברגע שילד מגיע לגיל 13 הוא הופך לגבר, בעבר דבר זה אכן היה גם מורגש ונראה כלפי חוץ, בגיל 15-18 הוא כבר היה נשוי עם משפחה.. היום עד גיל 30 הוא עדין גר עם ההורים, מה זה אומר על ההתפתחות שלנו? כיצד אנו כהורים צריכים לכוון את הילד שיגדל לתוך החזון של משפחה אחת ויבין כבר מגיל צעיר שהכל תלוי בקשר שלו עם הסביבה?**
* **מה הכוונה בכך ש"הגיע למצוות?"  מה הן מצוות עפ"י העולם האינטגרלי? כיצד ניתן להסביר לו את החוקים האינטגרלים ולמה מצופה ממנו?**
* **אילו פעולות אנחנו נדרשים ללמד את הילד בעולם האינטגרלי? מהם החוקים?**

**עליה לתורה**

בתהליך ההתבגרות כבן לעם היהודי לומד הילד בפעם הראשונה לעלות לתורה- קורא בתורה מול הקהל בבית הכנסת. הילד מתכונן לטקס בר המצווה כמה חודשים מראש. הוא לומד בהדרכת רב מסויים את הפרשה של השבוע שבו הוא נולד. על מנת לקרוא אותה בציבור במהלך טקס בר המצווה שלו. הוא לומד את הניגון המלווה את הקריאה (ה"טעמים"), ומתאמן בקריאה פעמים רבות. כמו כן הנער לומד מה הן חובות (המצוות) הדת שעליו להתחיל לקיים.

חשיבותו של טקס עלייה לתורה הוא בציון המעבר של הנער המגיע לגיל מצוות ובאפשרות שלו להתפלל ברשות הרבים. מעבר זה מצוין על-ידי האפשרות הניתנת לו לקרוא בתורה בציבור. בקהילות אשכנז ובחלק מקהילות ספרד, חשיבות טקס עלייה לתורה היא כה רבה עד שהנער עולה לקרוא גם את המפטיר וגם את ההפטרה.

<http://mazaltov.walla.co.il/Article/View.aspx?ArticleID=993&CategoryID=3>

* **מה מסמלת הזכות אליה הגיע הנער- הקריאה בתורה, האפשרות להתפלל ברשות הרבים?**
* **מהי חשיבות ההכנה המיוחדת שעובר הנער על מנת לקרוא כמנהג עדתו, בצורה ראויה?**

בחלק מן העדות, בתום הטקס אבי הנער מודה לאל על כך שאינו אחראי עוד למעשי בנו, ואומר:

"בָּרוּךְ שֶׁפְּטָרַנִי מֵעָנְשׁוֹ שֶׁל זֶה." במדרש רבה על פרשת השבוע מתבאר המקור לברכת 'ברוך שפטרני' (בראשית שבה סג, י)

על פי התפיסה הדתית, מעתה והלאה הנער הוא הנושא באחריות למעשיו וייענש בעצמו על עבֵרותיו.

<http://lib.cet.ac.il/pages/item.asp?item=14497>

* **מה משפט זה שאומר האב בא לציין?**

**האירוע**

נהוג לקיים אירוע רב משתתפים אליו מזמינים משפחה וחברים:

* **אילו מרכיבים אינטגרלים היית מציע להוסיף לטקס בר המצווה שאנו מכירים קיום?**
* **כיצד תהליך זה ייראה לאחר השרשת התהליך האינטגרלי?**
* **באירוע בר המצווה נהוג לתת מתנות בעלות משמעות מאשר בשאר ימי ההולדת, מה המשפחה, החברים, האורחים, יכולים להעניק לילד? אילו כלים?**
* **מה מצופה מאיתנו ההורים והמשפחה של הילד?**

אחד ממרכיבי טקס בר המצווה הוא נשיאת דרשה על ידי הנער שבו הוא מודה להוריו ומוריו, ומספר מה עבר במהלך חייו.

* **מהי הדרשה? מה הנער אמור להעביר בה לאורחים? איזה מסר?**